《相和歌辞。乌夜啼》
唐代·王建

庭树乌，尔何不向别处栖？夜夜夜半当户啼。

家人把烛出洞户，惊栖失群飞落树。一飞直欲飞上天，

回回不离旧栖处。未明重绕主人屋，欲下空中黑相触。

风飘雨湿亦不移，君家树头多好枝。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。